บาทเปิด 34.47 บาทต่อดอลล่าร์ ทิศทางอ่อนค่า
เงินบาทเปิดตลาด 34.47 บาทต่อดอลล่าร์ ทิศทางอ่อนค่าหลังตัวเลขศก.สหรัฐหนุนดอลล์แข็ง รอความชัดเจนนโยบาย"ทรัมป์"
31 มี.ค. 2560

เงินบาทเปิดตลาด 34.47 บาทต่อดอลล่าร์ ทิศทางอ่อนค่าหลังตัวเลขศก.สหรัฐหนุนดอลล์แข็ง รอความชัดเจนนโยบาย"ทรัมป์"นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 34.47 บาท/ดอลลาร์ จากช่วงปิดตลาดเย็นวานนี้ที่ระดับ 34.44/47 บาท/ดอลลาร์ หลังดอลลาร์กลับมาแข็งค่าเนื่องจากได้รับปัจจัยหนุนจากตัวเลข GDP ประจำไตรมาส 4/59 ของสหรัฐออกมาดี ประกอบกับมีเจ้าหน้าที่ธนาคารกลางสหรัฐ (เฟด) บางคนออกมาส่งสัญญาณถึงการปรับขึ้นดอกเบี้ยเร็วขึ้น"บาทอ่อนค่าจากช่วงท้ายตลาดวานนี้ หลังดอลลาร์แข็งค่าเนื่องจากตัวเลข GDP สหรัฐออกมาดี และมีเจ้าหน้าที่เฟดบางคนออกมาพูดว่าการปรับขึ้นดอกเบี้ยน่าจะเร็วขึ้น" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 34.40-34.55 บาท/ดอลลาร์"บาทมีทิศทางอ่อนค่าแต่ไม่น่าจะหลุดกรอบ เพราะอาจมีแรงเทขายทำกำไรออกมาคานไว้ นอกจากนี้นักลงทุนยังรอดูความชัดเจนทั้งเรื่องนโยบายทรัมป์และเฟด" นักบริหารเงิน กล่าว